
ДО
ПАРТИЯ „ПРОГРЕСИВНА БЪЛГАРИЯ“
КОАЛИЦИЯ „ГЕРБ-СДС“
КОАЛИЦИЯ „ПРОДЪЛЖАВАМЕ ПРОМЯНАТА - ДЕМОКРАТИЧНА БЪЛГАРИЯ“
ПАРТИЯ „ВЪЗРАЖДАНЕ“
ПАРТИЯ „ДВИЖЕНИЕ ЗА ПРАВА И СВОБОДИ - ДПС“


П О К А Н А
за публични консултации за определяне съставите на СИК   във връзка с произвеждане на изборите за президент и вицепрезидент на Република България на 25 октомври 2026 г.

УВАЖАЕМИ ДАМИ И ГОСПОДА,
В изпълнение на задълженията ми по чл.91 (1) от Изборния кодекс и във връзка с Решение на Народното събрание за насрочване на избори за президент и вицепрезидент на Република България от 31 юли 2026 г. насрочвам консултации с представителите на парламентарно представените партии и коалиции в 52-то Народно събрание за определяне съставите на Секционните избирателни комисии (СИК) на територията на Община Брегово. 
Консултациите ще се проведат  на 11 септември 2026 г. /петък/ от 11:00 ч. в конферентната зала на Община Брегово (II етаж).
В разпоредбата на чл.91 (4) и (5) от Изборния кодекс при консултациите участващите партии и коалиции представят:
1. Писмено предложение за състав на СИК, което съдържа:
· наименованието на партията или коалицията, която прави предложението;
· имената и ЕГН на предложените лица;
· длъжността в комисията, за която се предлагат;
· образование, специалност;
· телефон за връзка с предложеното за член на СИК лице.
2.  Заверено копие от удостоверението за актуално правно състояние на партията към датата на насрочване на изборите или от решението за образуване на коалицията, с което се удостоверяват пълномощията на лицата, представящи партията или коалицията.
3. Пълномощно от лицата, представляващи партията или коалицията, когато в консултацията участват упълномощени лица.
4. Списък на резервните членове, които да заместят предложените от партиите и коалициите лица за състави на СИК. Списъкът трябва да съдържа данните, посочени в т.1. Заместването се извършва само в случаите по чл. 51 (2) от ИК 
 Съгласно Изборния кодекс горепосочените документи остават като неразделна част от протокола на консултациите и се изпращат с предложението на Кмета на Община Брегово до Районна избирателна комисия – Видин  

ИЛИЯН БЪРСАНОВ
Кмет на Община Брегово

